ऋषभ देव राजा प्रियव्रत दे पोत्रे ते नाभि दे पुत्तर हे। ओ बड़े ज्ञानी ध्यानी ते धर्मात्मा राजा होए न पर अपनी स्यानी उमरै च उन्हें गी नेआ बराग होआ जे उनें राजपाट ते टब्बरै दी ममता कन्नै गै नेईं अपनी भुख त्रेह् ते शरीरै दी दुईऐं जरूरतें दा मोह् बी त्यागी ओड़ेया। ओ वीतराग होई गे ते उनें गी अपनी सुध-बुध बी भुल्ली गेई। इक बारी ओ जंगलै च बैठे दे हे जे आपूं बिचें दी रगड़ै कन्नै बञें गी अग्ग लग्गी गेई। उनें गी शरीरै दी इन्नी बी पर्वाह नईं ही जे अग्गी कोला दूर जाइयै अपना आप बचाई लैंदे। ओ उत्थें गै जलियै भस्म होई गे। जैनी लोक इन्हें गी अपना तीर्थकर मनदे ते देवता आंगर इन्दी पूजा करदे न।